སྤྱིར་ལི་ཤུའི་མཐོ་སློབ་ཀྱི་མཚན་གནས་འདི་ཡང་རྟེན་འབྲེལ་གྱི་ཚུལ་དུ་སྙ་ཆེན་ལི་ཤུ་སྟག་རིང་གི་མཚན་གནས་ཚུར་རྗེས་བཟླས་སུ་དྲངས་པ་ཞིག་ཡིན།བོན་ཚོགས་དེ་ཉིད་༧དཔལ་གཤེན་བསྟན་སྨན་རིའི་དགོན་ནས་ལྷོ་ཤར་ཕྱོགས་སུ་སྤྱི་ལེ་༡༦༠ཙམ་གྱི་ས་གནས་སུ་སྤོས་དཀར་ཤིང་གིས་ཡོངས་སུ་བརྒྱན་པའི་དེའུ་འབུར་ཞིག་གི་ཐོག་ཏུ་རི་ཁྲོད་ཀྱི་ཚུལ་དུ་གནས་ཡོད།དེ་ནས་སྤྱི་ལེ་༡༤ཙམ་གྱི་རྒྱང་ཐག་ལ་རྫ་སྨོན་རྒྱལ་གཡུང་དྲུང་གླིང་གི་དགོན་པ་ཡོད།བོན་ཚོགས་འདི་ཉིད་ཐོག་མར་ས་བརྟག་གནང་བའི་སྐབས་སུ་ས་གནས་དེར་མེ་ཏོག་ཙམ་པ་ཀ་དཀར་ལམ་མེར་འཐོར་བ་སོགས་བཀྲ་ཤིས་ཀྱི་དགེ་རྟགས་དུ་མ་བྱུང་བར་གླེང་།ཕྱི་ལོ་༢༠༠༩ལོར་ཁྲིམས་མཐུན་ཡིག་ཆའི་ཐོག་ནས་ས་ཆ་དེ་ཉིད་ལི་ཤུའི་བོན་ཚོགས་ཀྱི་བདག་དབང་དུ་འགྱུར་ཏེ།རིམ་པར་༢༠༡༢ལོར་ལི་ཤུའི་མཐོ་སློབ་ཀྱི་ཁང་བརྩེགས་གསུམ་ཅན་ཐོག་མ་དེ་དངོས་སུ་ལེགས་གྲུབ་བྱུང་།དེ་དག་གི་ནང་འཛིན་ཁང་དང་།ཚོགས་ཁང་།དཔེ་མཛོད།ཉལ་ཁང་ལ་སོགས་ཀྱི་རྒྱལ་སྤྱིའི་སློབ་མ་རྣམས་ཀྱི་ཆེད་གང་དགོས་ཀྱི་ཆ་རྐྱེན་ཡོངས་སུ་ཚང་བར་འཛུག་བསྐྲུན་གནང་ཡོད།